Richardsbaai-'rowers' binne ure aangekeer | Maroela Media
"Vier gewapende rowers het omstreeks 11:30 op die besigheid toegeslaan en die kluis se sleutels geëis," het maj. Thulani Zwane, woordvoerder van die polisie, gesê. "Die verdagtes het met 'n onbekende bedrag kontant, vier selfone, juwele en 'n handsak gevlug."
Die verdagtes het in die eienaar van die besigheid se voertuig gevlug wat hulle later in die omgewinge verlaat en daarna in 'n Volkswagen Polo gevlug het.
"Die polisie in Richardsbaai het hul eweknieë by Umhlali-polisiestasie in kennis gestel en hulle was op die uitkyk vir dié voertuig," het Zwane bygevoeg. "Polisiebeamptes het by Umvoti-tolplaza sit en wag en die voertuig agternagesit toe hulle dit opmerk. Die verdagtes is uiteindelik naby Ballito ná 'n hoëspoedjaagtog aangekeer."
Die verdagtes is aangekla van die besit van vermoedelik gesteelde goedere. "Hulle sal na Richardsbaai-polisiestasie oorgeplaas word waar hulle aangekla sal word van besigheidsroof. Volgens 'n voorlopige ondersoek word vier van die mans reeds deur Umhlali-polisie gesoek in verband met 'n huisbraak."
Ek is bly daar is ook SAPD sukses stories na die roof!!! Ons hoor net van die swak diens.. Hoe sê die minister van sport…..d…..hulle. b…. hulle!!